Σημειώσεις για την κατανόηση του κειμένου

Το κείμενο αποδίδει με θαυμάσιο τρόπο την κατάσταση που επικρατεί στη ναζιστική Γερμανία, όπου οι ανθρώπινες σχέσεις, ακόμη και οι πιο στενές, δηλητηριάζονται από τον φόβο και την καχυποψία. Η επιβεβλημένη λογοκρισία στον δημόσιο χώρο εισβάλλει και στον ιδιωτικό χώρο, μέσα στο σπίτι, ακόμη και ανάμεσα στα μέλη της οικογένειας. Η καχυποψία και ο φόβος  καταστρέφουν την επικοινωνία, διαλύουν τον λόγο, οδηγούν τους ανθρώπους να αυτολογοκρίνονται, να σιωπούν ή να μιλούν, χωρίς να μιλούν, να σαλιαρίζουν, όπως λέει ο Ναζίμ Ασίν.

(από Πολύτροπη Γλώσσα: <http://politropi.greek-language.gr/keimeno/o-spiounos/> )

Ο σπιούνος ανήκει στο είδος που σύµφωνα µε τον Μπρεχτ αποκαλείται “θέατρο - ντοκουµέντο” επειδή στηρίζεται σε µαρτυρίες αυτοπτών µαρτύρων, σε ειδήσεις εφηµερίδων, και περιγράφει το κλίµα της χιτλερικής Γερµανίας. Μ’ αυτό το έργο ο Μπρεχτ παίρνει µέρος στις ζυµώσεις της εποχής του και στον πόλεµο κατά του φασισµού. ( Από ΚΕΕ)

Στο θέατρο -ντοκουμέντο σημαντικός είναι και ο αποδέκτης: ο θεατής και η δική του κριτική στάση

Η διαπαιδαγώγηση του Χίτλερ

*Η διαπαιδαγώγηση της νεολαίας «Επιστέγασμα του συνόλου της παιδαγωγικής εργασίας του εθνο-λαϊκού Κράτους πρέπει να είναι η εμφύτευση του νοήματος και του αισθήματος της φυλής στην καρδιά και στο μυαλό της νεολαίας που βρίσκεται στα χέρια του». Σε διατριβή ενός αρχηγού της Χιτλερικής Νεολαίας διαβάζουμε μεταξύ άλλων ότι: «Η φυλετική διδασκαλία αποτελεί την αφετηρία του εθνικοσοσιαλιστικού προγράμματος διαπαιδαγώγησης (…) Σύμφωνα με την επιθυμία του Φύρερ η σωματική ικανότητα αποτελεί την πρωταρχική και υψηλότερη υποχρέωση της νέας γενιάς. (…) αυτή η αυτοπεποίθηση πρέπει ήδη να διδαχθεί στον νέο εθνικό/λαϊκό σύντροφο – Volksgenosse, από την παιδική ηλικία. Το σύνολο της διαπαιδαγώγησης και της διαμόρφωσής του πρέπει να του προσφέρουν την πεποίθηση ότι είναι οπωσδήποτε ανώτερος από τους άλλους». (Adolf Hitler, Mein Kampf, έκδοση του 1933)*